འོ་ན།ཤེས་རིག་ཡོན་ཏན་ཡོད་པ་ལ་ཆ་རྐྱེན་གཙོ་བོ་གང་ཞིག་དགོས་པ་རེད་ཟེར་ན།ཐོག་མར་དགོན་པའི་ནང་དུ་སློབ་མ་མང་པོ་སྡུད་དགོས་པ་རེད།འོན་ཀྱང་།ངེད་ཅག་སྟོང་སྐོར་བ་ལ་མཚོན་ན།སྟོང་སྐོར་དགོན་པར་སྐྱབས་སུ་མཆིའོ་ཞེས་མི་དམངས་ཀྱིས་ཁ་ནས་དད་པ་བྱས་ཀྱང་།སོ་སོའི་བུ་རྒྱུད་དགོན་པ་གཞན་དག་གི་ནང་དུ་གྲྭ་བ་སྒྲུབ་མཁན་གཏོང་གིན་ཡོད་པ་རེད།དེ་ཁ་ཁོག་མི་མཚུངས་པའི་སྐད་ཆ་རེད་བསམ་བཞིན་ཡོད།རྔ་བ་ཀིརྟིའི་སྐྱབས་མགོན་རིན་པོ་ཆེ་འཁྲུངས་སྐབས་ལ་མི་དམངས་ཀྱིས་བྱིས་པ་ཉིས་བརྒྱ་ལྔ་བཅུ་ལྷག་ཙམ་ཞིག་དགོན་པའི་ནང་དུ་ཡར་བཞག་ནས་གྲྭ་བ་བསྒྲུབ་ཏུ་བཅུག་པ་རེད།དངོས་གནས་ཡ་མཚན་ཆེན་པོ་རེད་ཨ།དཔེ་དེ་བཞིན་དུ་སྟོང་སྐོར་བླ་མ་འཁྲུངས་སྐབས་ཀྱི་ཉིན་མོར་ངེད་ཅག་མི་དམངས་ཀྱིས་དེ་ལྟ་བུའི་ལས་འགུལ་སྤེལ་ན་རང་དབང་ཡོད་པ་རེད།ཇི་འདྲའི་ཡ་མཚན་རེད།དེ་ཐམས་ཅད་གྲྭ་བ་བཟང་པོ་རྐྱང་རྐྱང་འོང་རྒྱུ་རེད་ཟེར་ནས་སྐད་ཆ་བཤད་ཐུབ་ཐབས་ཡོད་མ་རེད་དེ།ཡིན་ནའང་།དེའི་ནང་དུ་གྲྭ་བ་དམ་ཆོས་འདུལ་བ་ནང་བཞིན་མང་པོ་ཕེབས་འོང་རྒྱུ་རེད།འཇིག་རྟེན་གཏམ་དཔེ་ལ།རྩྭ་ཉིན་དུ་ཟོས་ནས་ལྕི་བ་ཟུར་དུ་བཏང་ཟེར་བ་བཞིན་བྱ་བར་བྱེད་ན་རུང་རྒྱུ་མ་རེད།ཁུ་རིའི་ཆུ་བསིལ་མདའ་གཉིས་ཀྱི་བར་དུ་སྟོང་སྐོར་ཟླ་བ་རྒྱལ་མཚན་གྱི་ལྷ་སྡེ་རེད།དཔེར་ན།རང་གི་ས་ཞིང་ནང་དུ་སྐྱེས་པའི་ལོ་ཐོག་རྣམས་གཞན་གྱིས་ཁྱེར་སོང་ན་ཟིང་ཆ་ལངས་རྒྱུ་རེད།དེར་མ་ཟད།དེང་སང་ལ་ལས་བྱིས་པ་རྣམས་དགོན་པའི་ནང་དུ་བཞག་ནའང་སོ་སོའི་བུ་རྒྱུད་དམན་པའམ་དབང་པོ་མ་ཚང་བ་དེ་གྲྭ་བ་སྒྲུབ་བཅུག་པའི་གནས་ཚུལ་ཡང་ཡོད་པ་རེད།དེ་ཡིན་ན་མ་འོངས་པར་དགོན་པ་ཟེར་བ་དེ་མི་གང་སྡུག་གང་ངན་གྱི་ཚོགས་པ་ཞིག་ཆགས་པའི་ཉེན་ཁའང་འདུགདེ་ཡག་པོ་ཡོད་མ་རེད།དཔེར་ན།གྲྭ་སར་གྲྭ་བ་སྒྲུབ་དགོས་ན་ཐོག་མར་མཁན་པོར་མཇལ་དུ་སོང་ནས་མཁན་པོ་ལ་ཕྱག་ལན་གསུམ་འཚལ་དགོས།དེ་ཡང་།བསྐུམས་ཕྱག་འཚལ་མི་འགྲིག་སྟེ་ཡིན་ཅིག་མིན་གཉིས་བརྐྱངས་ཕྱག་འཚལ་དགོས་པ་རེད།དེའི་རྒྱུ་མཚན་ནི།མཁན་པོས་སློབ་བུ་དེ་དབང་པོ་ཚང་བ་ཡིན་མིན་ལེགས་པར་གཟིགས་ནས་དེ་དབང་པོ་མ་ཚང་བར་མཐོང་སོང་ན།གྲྭ་བ་བསྒྲུབ་མི་ཆོག་པ་གྲྭ་སའི་སྒྲིག་གཞི་རེད།མདོར་ན།ཁ་ནས་བཤད་འོང་དུས་དགོན་པ་ཟེར་ནས་ངུ་རྒྱུ་ཡོད་པ་རེད་དེ།ཡིན་ནའང་གཙོ་བོ་དེ་མི་དམངས་ཀྱིས་དགོན་པ་ལ་ཕན་ཐོགས་རྣམས་ལག་ལེན་ནི་འདེབས་ཤེས་པར་གྱིས།དགོན་པ་དེ་ལ་བསླབ་པ་སློབ་གཉེར་ཡག་པོ་དགོས་ན།